Μύρτιλο

thumb|Ώριμοι καρποί αμερικανικού μύρτιλου (''Vaccinium corymbosum''· ''Βακκίνιον το κορυμβώδες''). Διαφέρουν από τους καρπούς του ευρωπαϊκού μύρτιλου (''V. myrtillus'') διότι είναι μεγαλύτεροι και δεν είναι μεμονωμένοι, αλλά σε  (τσαμπιά).
Το **Μύρτιλο** είναι ένα από τα διάφορα είδη φυτών χαμηλής ανάπτυξης της οικογένειας των Ερεικοειδών (Ericaceae) (σ.σ. η οικογένεια στην οποία ανήκει το ρείκι), παρά την επιστημονική του ονομασία (*Vaccinium myrtillus*, *Βακκίνιον το μύρτιλλον*) που υποδηλώνει ότι ανήκει στα μυρτοειδή. To θέμα περιπλέκεται ακόμα περισσότερο γιατί μερικοί βοτανολόγοι το συμπεριλαμβάνουν στην οικογένεια των Μορεοειδών (Moraceae) από την οποία διαφέρει ως προς την έλλειψη γαλακτώδους χυμού. 

## Γενικά
Εξαπλώνεται ως αυτοφυές, συνήθως μεμονωμένο στις εύκρατες και ψυχρές περιοχές της γης, στα ψηλά βουνά των τροπικών περιοχών ενώ συνήθως αναπτύσσεται στα όξινα δηλαδή μη αλκαλικά εδάφη και σε δροσερές θέσεις.

## Φυσικά χαρακτηριστικά
Πολυετές θαμνοειδές, ύψους 60–90 cm, φυλλοβόλο, με πυκνές διακλαδώσεις και ημιδερματώδες φύλλωμα, που το φθινόπωρο παίρνει ωραίες και έντονες πορφυρές αποχρώσεις. Ανθοφορεί από τον Μάιο μέχρι τον Ιούνιο με άσπρα-ροζ καμπανοειδή λουλούδια. Παράγει από τον Αύγουστο μέχρι τον Σεπτέμβρη εδώδιμους καρπούς, με ελαφρά υπόξινη γεύση, κατάλληλους για παγωτά και γλυκά, και είναι γνωστοί στα Αγγλικά με το όνομα «μπίλμπερι» (και όχι «μπλούμπερι», που αφορά άλλα είδη του γένους *Vaccinium*, όπως το *V. corymbosum*). Επειδή τα περισσότερα από τα μύρτιλα που τρώγονται από τα πουλιά και τα θηλαστικά δεν αποβάλλονται ως βιώσιμοι σπόροι, αναπαράγονται αγενώς, δηλ. με την ανάπτυξη νέων βλαστών από τα ριζώματά τους των ώριμων φυτών.

## Πιθανές ιατρικές χρήσεις
thumb|Συλλογή καρπών Μύρτιλου
Το μύρτιλο σχετίζεται με τη βελτίωση της νυχτερινής όρασης· μύρτιλα αναφέρονται σε μια δημοφιλή ιστορία του Β' Παγκοσμίου Πολέμου, όπου πιλότοι της RAF καταναλώνουν μαρμελάδα μύρτιλο για να οξύνουν την όρασή τους στις αποστολές της νύχτας. Ωστόσο, μια πρόσφατη μελέτη του Πολεμικού Ναυτικού των ΗΠΑ δεν εντόπισε καμία τέτοια επίδραση. Αν και η επίδραση του μύρτιλου στην όξυνση της νυκτερινής όρασης δεν έχει αποδειχθεί, εργαστηριακές μελέτες σε αρουραίους έχουν παράσχει προκαταρκτικά αποδεικτικά στοιχεία ότι η κατανάλωση μύρτιλου μπορεί να αναστείλει ή να αντιστρέψει οφθαλμικές διαταραχές, όπως η εκφύλιση της ωχράς κηλίδας.

Το μύρτιλο (**blueberry**) είναι ένας φυλλοβόλος θάμνος που δίνει τους γνωστούς σε όλους μας μπλε-μωβ καρπούς, οι οποίοι διαθέτουν υπέροχη γεύση και χαρακτηρίζονται από πολλούς ως **superfood**, λόγω της υψηλής διατροφικής τους αξίας.

Τα μύρτιλα στην ιατρική θεωρούνται  φάρμακο και ευδοκιμούν κυρίως σε όξινα εδάφη και προτιμούν τα δροσερά/ψυχρά μέρη, με τους καρπούς να κάνουν την εμφάνισή τους κατά την καλοκαιρινή περίοδο.

## Θερμίδες
Τα μύρτιλα περιέχουν 57 θερμίδες ανά 100 γραμμάρια. Η θερμιδική τους αξία ανά 100 γραμμάρια είναι η ακόλουθη:

* **Πρωτεΐνη**: 0,7 γρ.
* **Λιπαρά**: 0,3 γρ.
* **Υδατάνθρακες**: 14,5 γρ.
* **Φυτικές Ίνες**: 2,4 γρ.
* **Σάκχαρα**: 10 γρ. 

Όπως προαναφέρθηκε, τα **μύρτιλα**  συγκαταλέγονται ανάμεσα στα πιο θρεπτικά φρούτα, καθώς είναι πλούσια σε **αντιοξειδωτικά** και σε διάφορα απαραίτητα συστατικά, αλλά σχετικά **χαμηλά σε θερμίδες**.

Διαθέτουν μεγάλη περιεκτικότητα σε νερό, περιέχουν μέτρια ποσότητα απλών σακχάρων – συγκριτικά με τα περισσότερα κοινά φρούτα – και αμελητέα ποσότητα λιπαρών, ενώ αποτελούν πολύ καλή **πηγή φυτικών ινών**, βιταμινών (π.χ. **βιταμίνες C, K**), μετάλλων, ιχνοστοιχείων και, φυσικά, αντιοξειδωτικών!

Συγκεκριμένα, 1 φλιτζάνι φρέσκα μύρτιλα (150 g) αποδίδει κατά προσέγγιση:

* Νερό: 126 g
* Ενέργεια: 85.5 kcal
* Υδατάνθρακες: 22 g
* Σάκχαρα: 15 g
* Φυτικές ίνες: 3.5 g
* Πρωτεΐνη: 1 g
* Λίπος: 0.5 g
* Ασβέστιο (Ca): 9 mg
* Σίδηρος (Fe): 0.4 mg
* Μαγνήσιο (Mg): 9 mg
* Φώσφορος (P): 18 mg
* Κάλιο (K): 116 mg
* Νάτριο (Na): 1.5 mg
* Μαγγάνιο (Mn): 0.6 mg
* Ψευδάργυρο (Zn): 0.2 mg
* Σελήνιο (Se): 0.15 µg
* Βιταμίνη C: 15 mg
* Βιταμίνη K: 29 µg
* Βιταμίνη Β1 (θειαμίνη): 0.06 mg
* Βιταμίνη Β2 (ριβοφλαβίνη): 0.06 mg
* Βιταμίνη Β3 (νιασίνη): 0.6 mg
* Βιταμίνη B6: 0.08 mg
* Φολικό οξύ: 9 µg
* Βιταμίνη A: 4.5 µg
* Β-καροτένιο: 48 µg
* Λουτεΐνη & ζεαξανθίνη: 120 µg

Η πλειονότητα των ιδιοτήτων που παρέχει το μύρτιλο στον ανθρώπινο οργανισμό, σχετίζεται με την εξαιρετικά υψηλή του περιεκτικότητα σε αντιοξειδωτικές ενώσεις, ιδιαίτερα σε **ανθοκυανίνες**.

Επιπλέον, το πλήθος βιταμινών και μετάλλων, καθώς και οι φυτικές ίνες, υποστηρίζουν και αυτά με τη σειρά τους τόσο τη σωματική όσο και την πνευματική υγεία.

Η κατανάλωση μύρτιλων, σε ποσότητες που αντιστοιχούν σε περίπου 1 κούπα ημερησίως, έχει συνδεθεί με πολλαπλά οφέλη. Παρακάτω αναφέρονται τα πιο χαρακτηριστικά:

* **Αντιοξειδωτική** δράση (προστασία από τις ελεύθερες ρίζες και την οξειδωτική φθορά)
* **Αντιφλεγμονώδης** δράση
* **Καρδιοπροστατευτική** δράση
* **Νευροπροστατευτική** δράση
* **Αντιγηραντική** δράση
* **Αντιμικροβιακή** δράση
* **Υποστήριξη της όρασης**
* **Προστασία του ουροποιητικού** (πρόληψη και αντιμετώπιση ουρολοιμώξεων)
* **Υποστήριξη της εντερικής υγείας** (διάρροια, δυσπεψία, φλεγμονή εντέρου)
* **Προστασία από την παχυσαρκία**
* **Προστασία από το διαβήτη**
* **Υποστήριξη του ανοσοποιητικού**

Αναλυτικότερα, το μύρτιλο έχει φανεί πως προστατεύει από τη φθορά του **DNA**, υποστηρίζει τις **εγκεφαλικές λειτουργίες** και επιβραδύνει την εξασθένηση της μνήμης που συνοδεύει το γήρας. Παράλληλα, βελτιώνει την **αθλητική απόδοση** και επιταχύνει την **αποκατάσταση** των μυών μετά από έντονη άσκηση.

Ακόμη, υποστηρίζει την υγεία της καρδιάς και **μειώνει τον κίνδυνο εμφράγματος**, βελτιώνει το λιπιδαιμικό προφίλ (χοληστερίνη, τριγλυκερίδια), βοηθά στη διατήρηση υγιούς **πίεσης**, ενώ δρα και κατά της παχυσαρκίας. Επιπλέον, μπορεί να θεωρηθεί σύμμαχος στην πρόληψη εμφάνισης του σακχαρώδους **διαβήτη**, αλλά και στη διαχείρισή του, καθώς συμβάλλει στη ρύθμιση των επιπέδων γλυκόζης.

Τέλος, χάρη στο πλήθος θρεπτικών συστατικών που περιέχει, βοηθά σημαντικά στην κάλυψη τυχόν διατροφικών ελλείψεων και υποστηρίζει, επιπλέον, την υγεία των **οστών**, του **δέρματος** και των μαλλιών.

## Παραπομπές


## Εξωτερικοί σύνδεσμοι
*
*
*Μύρτιλο από την Κρήτη
*
*Ευρωπαϊκό Μύρτιλο
*Den virtuelle floran - Κατανομή στο παγκόσμιο χάρτη
*Η διαφορά μεταξύ μπίλμπερι και μπλούμπερι

Κατηγορία:Φρούτα του δάσους
Κατηγορία:Χλωρίδα της Βόρειας Αμερικής
Κατηγορία:Ευρωπαϊκή χλωρίδα
Κατηγορία:Χλωρίδα της Ασίας
Κατηγορία:Ερεικοειδή